laion/Wikipedia-Exotic huggingface dataset:
২০২১ স্কটল্যান্ড ক্রিকেট দলের নেদারল্যান্ডস সফর

স্কটল্যান্ড ক্রিকেট দল দুইটি একদিনের আন্তর্জাতিক খেলার জন্য নেদারল্যান্ডস সফর করে, যা মে ২০২১-এ অনুষ্ঠিত হয়। নেদারল্যান্ডস টসে জিতে ব্যাটিংয়ের সিদ্ধান্ত নেয়। ম্যাচটি বৃষ্টির কারণে প্রতি পাশ দিয়ে ৩৩ ওভারে নামিয়ে আনা হয়েছিল। আর্যন দত্ত ও লোগান ফন বীক (নেদারল্যান্ডস) উভয়ই তার ওডিআই অভিষেক হয়। মার্ক ওয়াট স্কটল্যান্ডের হয়ে আন্তর্জাতিক ক্রিকেটে তার ১০০তম উইকেট নিয়েছিলেন। নেদারল্যান্ডস টসে জিতে ব্যাটিংয়ের সিদ্ধান্ত নেয়। ফিলিপ বইসেনভেইন (নেদারল্যান্ডস) তার ওডিআই অভিষেক হয়। অ্যালাসডেয়ার ইভান্স (স্কটল্যান্ড) ওডিআই ক্রিকেটে তার প্রথম পাঁচ-উইকেট লাভ করেন। "Dutch unveil ambitious 2021 international cricket programme"। Emerging Cricket। সংগ্রহের তারিখ ২৫ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Scotland Men To Face The Netherlands In Two ODIs"। Cricket Scotland। সংগ্রহের তারিখ ২০ এপ্রিল ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হাবলের সূত্র

হাবলের সূত্র পদার্থবিজ্ঞানের মহাকাশবিদ্যার একটি আবিষ্কার যা প্রকাশ করে ১) গভীর মহাকাশে যে সব বস্তু দেখা যায় তা পৃথিবীর সাপেক্ষে এবং একে অপরের সাপেক্ষে একটি আপেক্ষিক বেগে চলে ২)আর এই বেগ পৃথিবী থেকে তাদের দূরত্বের সমানুপাতিক । মোটামুটিভাবে দুরবর্তী ছায়াপথ গুলির দূরত্ব এবং অপসারণ বেগের মধ্যে বিদ্যমান সমানুপাতিক সম্পর্ককে হাবলের নীতি বলে। এই সম্পর্কটিতে বেগ ও দূরত্বের অনুপাত যে ধ্রুবসংখ্যা তাকে হাবলের ধ্রুবক বলে। এই ধ্রুবকটিকে H বা H০ দ্বারা প্রকাশ করা হয়ে থাকে । বস্তুত পর্যবেক্ষণের উপযুক্ত মহাকাশ দিনে দিনে আয়তনে সম্প্রসারিত হচ্ছে এবং এ প্রকিয়ার সরাসরি সম্পর্ক প্রকাশ করে হাবলের নীতি।এটা প্রথম পর্যবেক্ষণশীল ভিত্তি যা সম্প্রসারিত মহাকাশ তত্ত্বকে প্রমাণ করে এবং বর্তমানে বিগ ব্যাং মডেল তত্ত্বের সমর্থনে অন্যতম প্রমাণ হিসেবে কাজ করে । যদিও সবাই Edwin Hubble কে এর কৃতিত্ব দেয়, কিন্তু এই সমীকরণটি প্রথম পাওয়া গেছে ১৯২৭ সালে Georges Lemaitre এর সাধারণ আপেক্ষিক সমীকরণ নামক প্রতিবেদনে যেখানে তিনি বলেন যে মহাকাশ সম্প্রসারিত হচ্ছে এবং তিনি এই সম্প্রসারণের হারের একটি নির্দিষ্ট মান প্রস্তাব করেন এখন যা হাবলের ধ্রুবক নামে পরিচিত । দুই বছর পর, হাবল এই নীতির সত্যতা নিশ্চিত করেন এবং ধ্রুবকের অধিক সঠিক মান নির্ণয় করেন যা তার নাম বহন করছে। এই নীতি প্রকাশ করা হয় V=H০D হাবল ধ্রুবকের যুক্তিসঙ্গত মান হলো 72 km per s/Mpc (1Mpc=3.084x10 to the power 19 km )
খাওয়ারেজমি (দ্ব্যর্থতা নিরসন)

এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। খাওয়ারেজমি (খাওয়ারেজমী) বা খাওয়ারিজমি (খাওয়ারিজমী) বা খারেজমি (খারেজমী) বা খারিজমি (খারিজমী) বা খোয়ারেজমি (খোয়ারেজমী) বা খোয়ারিজমি (খোয়ারিজমী) বলতে বোঝাতে পারে (-ঈয়সহ)- খাওয়ারেজম: মধ্য এশিয়ার একটি স্থান। মুহাম্মাদ ইবনে মুসা আল-খারেজমি: বিশ্বখ্যাত ফার্সি গণিতবিদ। খাওয়ারেজমীয় সাম্রাজ্য: ত্রয়োদশ শতকের একটি শক্তিশালী সাম্রাজ্য। খোয়ারেজমীয় ভাষা (তুর্কীয়): মধ্য এশিয়াতে প্রচলিত একটি তুর্কীয় ভাষা। খোয়ারেজম সোভিয়েত সমাজতান্ত্রিক গণপ্রজাতন্ত্র: সোভিয়েত ইউনিয়নের অন্তর্ভুক্ত প্রথম বিশ্বযুদ্ধত্তোর একটি একদলীয় সমাজতান্ত্রিক প্রজাতন্ত্র।
হরেজু মঠ

হরেজু মঠ সপ্তদশ শতকে নির্মিত রুমানিয়ার এক বিশেষ স্খাপত্য নিদর্শন। সাংস্কৃতিক গুরুত্বের কারণে ইউনেস্কো ১৯৯৩ খ্রিস্টাব্দে এ স্থাপনাটিকে বিশ্ব ঐতিহ্যবাহী স্খানের তালিকায় অন্তর্ভুক্ত করে। রুমানিয়ার ওয়ালাচিয়া অঞ্চলে একটি শহরের নাম হরেজু। এ শহরের চিত্রময় উপত্যকার মাঝে এই মঠ বা আশ্রমটি অবস্থিত। ১৬৯০ খ্রিস্টাব্দে ওয়ালাচিয়ার রাজপুত্র কনস্ট্যানটাইন ব্র্যানকোভিনু এটি নির্মাণ করেন। এ মঠে অসাধারণ শৈল্পিক কারুকাজ ব্যবহার করা হয়েছে যা কয়েক শতক ধরে ভালো অবস্খায় টিকে আছে। হরেজু মঠের স্খাপত্যিক ঘরানা পরিলক্ষিত হয় তা ওয়ালাচিয়ার অন্যান্য মঠ ও গির্জায় তা প্রতিফলিত হয়েছে। এ মঠের স্খাপত্যিক ঘরানার নাম ব্র্যানকোভেনেস্ক শিল্প। স্খাপত্যিক শুদ্ধতা, ভারসাম্য, নির্মাণশৈলীর উচ্চমানের বিশেষত্ব, ধর্মীয় সংশ্লিষ্টতা, স্রষ্টাসমীপে প্রতিজ্ঞাপূরণার্থে প্রদত্ত প্রতিকৃতি এবং অঙ্গসজ্জায় রঙের ব্যবহারের জন্য এ শিল্প বিশেষভাবে প্রসিদ্ধ। উল্লেখ্য যে, ওয়ালাচিয়ার শাসক রাজপুত্র কনস্ট্যানটাইন ব্র্যানকো।ভিনুকনস্ট্যানটাইন ব্র্যানকোভিনুর নামানুসারে ব্র্যানকোভেনেস্ক শিল্পের নামকরণ করা হয়েছে। শিল্পটি বর্তমান রোমানিয়ার দেশজ শিল্পের মর্যাদা পেয়েছে। সেই সময়ের যুদ্ধাবস্খায় এই শিল্পরীতি বা ঘরানা গড়ে ওঠে। ১৪১৫ সালে ওয়ালাচিয়া এলাকা তৎকালীন বিশ্বের শ্রেষ্ঠ সামরিক শক্তি ওসমানীয় সাম্রাজ্যের (তুরস্ক) অধীনে যায়। এরপর এ এলাকায় অনেক যুদ্ধ সংঘটিত হয়েছে। যুদ্ধাবস্খায় এই সুন্দর শিল্পের বিকাশ এক অভাবনীয় বিষয়। এর পেছনে কাজ করেছে তুর্কিদের ধর্মীয় সহনশীলতা এবং স্খানীয় শাসকদের সৌন্দর্যবোধ ও ইচ্ছাশক্তি। হরেজু মঠ ব্র্যানকোভেনেস্ক শিল্পের শ্রেষ্ঠ শিল্পকর্ম হিসেবে বিবেচিত। বর্তমানে এটি রোমানিয়ার একটি জনপ্রিয় তীর্থস্খান। রুমানিয়ার মঠ উইকিমিডিয়া কমন্সে হরেজু মঠ সংক্রান্ত মিডিয়া রয়েছে। UNESCO World Heritage List - Horezu entry Horezu Monastery at Romanian-monasteries.go.ro টেমপ্লেট:World Heritage Sites in Romania
চার্জ কাপল্‌ড ডিভাইস

চার্জ কাপল্‌ড ডিভাইস (ইংরেজি ভাষায়: Charge Coupled Device, CCD) বা সিসিডি এক ধরনের অর্ধপরিবাহী কৌশল বিশেষ কিছু বৈশিষ্ট্যের জন্য যাকে আলোকচিত্র গ্রহণের কাজে ব্যবহার করা যায়। কোন অর্ধপরিবাহী পদার্থের ওপর আলো আপতিত হলে আলোক-তড়িৎ ক্রিয়া অনুসারে সেই পদার্থের পৃষ্ঠে কিছু ইলেকট্রন বিমুক্ত হয়। সিসিডি-তেও এটি ঘটে। এই মুক্ত ইলেকট্রনগুলোকে নিয়মিত ব্যবধানে সজ্জিত কিছু আলোক-অঞ্চল তথা ফটো-সাইটে জমা করা হয়। প্রতিটি আলোক-অঞ্চলকে বলা হয় একেকটি আধান-প্যাকেট। ফলে কোন ছবি যদি সিসিডির ওপর আপতিত হয় তাহলে ছবিটির একটি হুবহু প্রতিলিপি তৈরি হবে। কারণ ছবি বা দৃশ্য থেকে আসা প্রতিটি ফোটন সিসিডি পৃষ্ঠে মুক্ত ইলেকট্রন তৈরি করবে যেগুলো বিভিন্ন প্যাকেটে সজ্জিত হবে। প্রতিটি প্যাকেটে ইলেকট্রন তথা আধানের পরিমাণ ছবিটির ঐ নির্দিষ্ট অঞ্চল থেকে আসা ফোটনের সমানুপাতিক। সিসিডি-তে এ ধরনের আলোক অঞ্চলের সংখ্যা যত বেশি হবে প্রতিলিপি হিসেবে ধারণকৃত ছবিটির রিজল্যুশন তত ভাল হবে অর্থাৎ ছবিটি তত নিখুঁত হবে। এ ধরনের অর্ধপরিবাহী আলোক-ধারণ কৌশলের সুবিধা হল, এদের দক্ষতা বেশি, কম শক্তি ক্ষয় করে এবং বেশি নির্ভরযোগ্য। ১৯৬৯ সালে আমেরিকান টেলিফোন এন্ড টেলিগ্রাফ বেল ল্যাব্‌স এর দুইজন বিজ্ঞানী উইলার্ড বয়েল এবং জর্জ স্মিথ চার্জ কাপল্‌ড ডিভাইস আবিষ্কার করেন। এজন্য ২০০৯ সালে তারা পদার্থবিজ্ঞানে নোবেল পুরস্কার লাভ করেন। সিসিডি ২ রকমের হতে পারে: লিনিয়ার ইমেজিং ডিভাইস (এলআইডি) এবং এরিয়া ইমেজিং ডিভাইস (এআইডি)। জ্যোতির্বিজ্ঞান শব্দকোষ - ফারসীম মান্নান মোহাম্মদী http://www.nobelprize.org/nobel_prizes/physics/laureates/2009/
পৌষপার্বণ

পৌষপার্বণ বা পিঠেপার্বণ পশ্চিমবঙ্গ ও বাংলাদেশে পালিত একটি হিন্দু লোকউৎসব। বাংলা পৌষমাসের সংক্রান্তিতে এই উৎসব পালিত হয়। এই দিন হিন্দুরা পিঠে প্রস্তুত করে দেবতার উদ্দেশ্যে নিবেদন করেন। প্রাচীন কাল থেকেই দেবতার পূজায় পিঠের অর্ঘ্য প্রদানের রীতি রয়েছে। মধ্যযুগে ধর্মপূজায় মদ্যমাংসের সঙ্গে পিঠে নৈবেদ্যও দেওয়া হত। তবে দেবতার পূজায় নিবেদনের জন্য বছরের বিভিন্ন সময়ে বিভিন্ন প্রকার পিঠে প্রস্তুত করার বিধান রয়েছে। তবে গ্রীষ্মকালে পিঠেপুলি রুচিকর নয় বলে, বর্ষা বা শীতকালেই এই জাতীয় অনুষ্ঠানের আয়োজন করা হয়। বছরের বিভিন্ন সময়ে অনুষ্ঠিত পিঠেপর্বের মধ্যে পৌষ সংক্রান্তির পৌষপার্বণই সর্বাপেক্ষা প্রসিদ্ধ। এই দিনটি হিন্দু পঞ্জিকায় ‘মকর সংক্রান্তি’ বা ‘উত্তরায়ণ সংক্রান্তি’ নামেও পরিচিত। প্রাচীন হিন্দুরা এই দিনটিতে পিতৃপুরুষ অথবা বাস্তুদেবতার উদ্দেশ্যে তিল কিংবা খেজুড় গুড় দিয়ে তৈরি তিলুয়া এবং নতুন ধান থেকে উৎপন্ন চাল থেকে তৈরি পিঠের অর্ঘ্য প্রদান করতেন। এই কারণে পৌষ সংক্রান্তির অপর নাম তিলুয়া সংক্রান্তি বা পিঠে সংক্রান্তি। এই প্রাচীন উৎসবের একটি রূপ অদ্যাবধি পিঠেপার্বণের আকারে বাঙালি হিন্দু সমাজে প্রচলিত। পৌষ সংক্রান্তি বাংলার লোকসংস্কৃতির বিশ্বকোষ, ড. দুলাল চৌধুরী সম্পাদিত, আকাদেমি অফ ফোকলোর, কলকাতা, ২০০৪, পৃ. ৩২০
উপাত্ত

উপাত্ত বলতে এমন কিছু তথ্যকে বোঝায় যা নির্দিষ্ট কোনো চলকের বা এক সেট চলকের গুনগত ও পরিমাণ গত ধর্মাবলিকে প্রকাশ করে। বেশিরভাগ সময় কোনো পরিমাপ প্রক্রিয়ার ফল স্বরূপ এসব উপাত্ত সংগৃহীত হয়। উপাত্তকে কানেকটিভিটি গ্রাফ, লেখচিত্র বা চলকসমূহের মান তালিকা রূপে উপস্থাপন করা হতে পারে। উপাত্তকে অনেক সময় সবচেয়ে নিচের স্তরের বিমূর্ত ধারণা হিসাবে দেখা হয়, যেখান থেকে তথ্য বা জ্ঞান আহরণ করা হয়ে থাকে। তথ্য(ইনফরমেশন) ও জ্ঞানের(নলেজ) ধারণাকে অনেক ক্ষেত্রেই এক করে দেখা হয়। এদের পার্থক্য মূলত বিমূর্ত ধারণায়। উপাত্ত আছে এই বিমূর্ত ধারণার সবচেয়ে নিচের স্তরে, এর উপরের স্তরে তথ্য এবং এই তিনটির মধ্যে সবচেয়ে উপরের স্তরে আছে জ্ঞান। উপাত্ত নিজে থেকে কোনো অর্থ বহন করে না। কোনো উপাত্ত থেকে তথ্য আহরণের জন্য প্রথমে এই উপাত্তকে অবশ্যই এমন ভাবে ব্যাখ্যা করতে হবে যেন এটা অর্থবহ হয়ে ওঠে। যেমন, সময় সাপেক্ষে কোনো দেশের জনসংখ্যার তালিকা হতে পারে ‘উপাত্ত’। সেখান থেকে নির্ণীত জনসংখ্যা বৃদ্ধির হার, পুরুষ-নারী-শিশু অণুপাত এগুলো হতে পারে ‘তথ্য’। এবং এসব তথ্যের আলোকে এই জনসংখ্যা সংক্রান্ত যে ধারণা (যেমন, এটা সম্পদ নাকি বোঝা) তা হলো জ্ঞান। দৈনন্দিন এবং ব্যবহারিক বিভিন্ন ক্ষেত্রে বিভিন্ন অর্থে তথ্য শব্দটি ব্যবহৃত হয়। সাধারণ ভাবে বললে তথ্য বলতে এমন কোনো ধারণা কে বোঝায় যা, যোগাযোগ, নিয়ন্ত্রণ, সীমা, উপাত্ত, রূপ, নির্দেশনা, মানসিক উদ্দীপনা, জ্ঞান, অর্থ, প্যাটার্ন, অণুধাবন ও প্রকাশ এসবের সাথে সম্পর্কিত। বেনিয়ন-ডেভিস তথ্য ও উপাত্তের পৃথকিকরণে চিহ্নের ধারণা ব্যবহার করেছেন; উপাত্ত হচ্ছে চিহ্ন, এবং যখন এই চিহ্ন সমূহ দিয়ে কোনো কিছু নির্দেশ করা হয় তখনই তা হয়ে যায় তথ্য। মানুষ এবং কম্পিউটার তাদের সংগৃহীত উপাত্তের উপর প্যাটার্ন আরোপ করে। এই প্যাটার্ন সমূহকে তথ্য হিসাবে দেখা যেতে পারে, যে তথ্য থেকে পরবর্তীকালে জ্ঞান আহরিত হবে। নিরীক্ষণ যোগ্য কোনো চিহ্ন রেখে যায় এমন কোনো ঘটনাকেই সেই উপাত্তের আলোকে পুনঃরানুসন্ধান করা সম্ভব। কোনো পূর্বঘটিত ঘটনা ও তার রেখে যাওয়া চিহ্নের মধ্যকার সম্পর্কটা হারিয়ে গেলে সেই চিহ্নকে উপাত্ত হিসেবে গ্রহণ করা হয় না। P. Beynon-Davies (২০০২)। Information Systems: An introduction to informatics in organisations। Basingstoke, UK: Palgrave। আইএসবিএন 0-333-96390-3।  P. Beynon-Davies (২০০৯)। Business information systems। Basingstoke, UK: Palgrave। আইএসবিএন 978-0-230-20368-6।  Sharon Daniel। The Database: An Aesthetics of Dignity।  data is a singular noun (a detailed assessment)
হফেই

হফেই গণপ্রজাতন্ত্রী চীনের আনহুয়েই প্রদেশের রাজধানী ও বৃহত্তম শহর। জেলা-স্তরের শহরটি আনহুয়েইয়ের রাজনৈতিক, অর্থনৈতিক ও সাংস্কৃতিক কেন্দ্র। শহরের জনসংখ্যা ২০১৭ সালের তথ্য অনুযায়ী ৭৯,৬৫,৩০০ জন এবং ৬১,৭৩,০০০ জন বাসিন্দা সহ ৫ টি নগর জেলা নিয়ে গঠিত শহরের নির্মাণাধীন (বা মেট্রো) অঞ্চলের সাথে ফেইতুং ও ছাংফেং কাউন্টি দুটি নগরায়িত করা হচ্ছে। এটি প্রদেশের কেন্দ্রীয় অংশে অবস্থিত এবং উত্তরে হুয়াইনান, উত্তর-পূর্বে ছুচুও, দক্ষিণ-পূর্বে উহু, দক্ষিণে থুংলিং, দক্ষিণ-পশ্চিমে আনছিং ও পশ্চিমে লুয়ানের সাথে সীমানা গঠন করে। হেফেই যোগাযোগের একটি প্রাকৃতিক কেন্দ্র হিসাবে ছাও হ্রদের উত্তরে অবস্থিত এবং তাপিয়ে পর্বতমালার উত্তর-পূর্বাঞ্চলের সম্প্রসারিত অংশকে অতিক্রমকারী একটি নীচু স্যাডলের উপর দাঁড়িয়ে আছে, যা হুয়াই ও ছাং চিয়াং নদীর মধ্যে বিভাজন তৈরি করে। বর্তমান শহরটি সুং রাজবংশ থেকে এসেছে। হফেই দ্বিতীয় বিশ্বযুদ্ধের আগে মূলত দক্ষিণে উর্বর সমভূমির জন্য প্রশাসনিক কেন্দ্র ও আঞ্চলিক বাজার ছিল। এটি সাম্প্রতিক বছরসমূহে অবকাঠামোগত উন্নয়নের মধ্য দিয়ে অগ্রসর হয়েছে। হফেইতে পরীক্ষামূলক সুপারকন্ডাক্টিং টোকামাক চৌম্বকীয় ফিউশন শক্তি চুল্লী পরীক্ষামূলক উন্নত সুপারকন্ডাক্টিং টোকামাক অবস্থিত। হফেই ২০২০ সালে নেচার ইনডেক্স অনুসারে বিশ্বের মধ্যে ২০তম ও চীনের মধ্যে ৬ষ্ঠ (বেইজিং, সাংহাই, নানজিং, উহান ও কুয়াংচৌ এর পরে) স্থানের সাথে বিশ্বজুড়ে বৈজ্ঞানিক গবেষণার জন্য একটি শীর্ষস্থানীয় শহর। শহরটি চীন বিজ্ঞান ও প্রযুক্তি বিশ্ববিদ্যালয়, আনহুয়েই বিশ্ববিদ্যালয় ও হফেই প্রযুক্তি বিশ্ববিদ্যালয় সহ মর্যাদাপূর্ণ প্রকল্প ২১১-এর বেশ কয়েকটি বড় বিশ্ববিদ্যালয় দ্বারা প্রতিনিধিত্ব করে। উল্লেখযোগ্যভাবে, চীন বিজ্ঞান ও প্রযুক্তি বিশ্ববিদ্যালয়টি বিশ্বের শীর্ষ ১০০ টি বিস্তৃত সরকারি গবেষণা বিশ্ববিদ্যালয়সমূহের মধ্যে একটি। https://citypopulation.de/en/china/anhui/admin/ Cox, W (২০১৮)। Demographia World Urban Areas. 14th Annual Edition (পিডিএফ)। St. Louis: Demographia। পৃষ্ঠা 22। ২০১৮-০৫-০৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৬-১৫।  "Illuminating China's Provinces, Municipalities and Autonomous Regions"। PRC Central Government Official Website। ২০১৩-১২-০৯ তারিখে মূল থেকে আর্কাইভ করা। সংগ্রহের তারিখ ২০১৪-০৫-১৭।  "Hefei | China"। Encyclopedia Britannica (ইংরেজি ভাষায়)। ২০১৯-০৩-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৪।  "The Economist Intelligence Unit"। country.eiu.com। ২০১৯-১১-১২ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৪।  "Nature Index 2020 Science Cities | Supplements | Nature Index"। www.natureindex.com। সংগ্রহের তারিখ ২০২০-১০-১০।  "QS Ranking: University of Science and Technology of China"। Top Universities (ইংরেজি ভাষায়)। ২০১৫-০৭-১৬। সংগ্রহের তারিখ ২০২০-১২-০৬।  "Institution outputs | Nature Index"। www.natureindex.com। সংগ্রহের তারিখ ২০২০-১০-১০।  "University of Science and Technology of China"। Times Higher Education (THE) (ইংরেজি ভাষায়)। ২০২০-০৯-১৭। সংগ্রহের তারিখ ২০২০-১০-১৩।  "University of Science and Technology of China"। NTU Ranking। সংগ্রহের তারিখ ২০২০-১০-১৩।  "World University Rankings - 2020 | China Universities in Top 1000 universities | Academic Ranking of World Universities - 2020 | Shanghai Ranking - 2020"। www.shanghairanking.com। ২০২১-০৪-১৫ তারিখে মূল থেকে আর্কাইভ করা। সংগ্রহের তারিখ ২০২০-১২-০৬।
বাকিয়াত সালিহাত আরবি কলেজ

বাকিয়াত সালিহাত আরবী কলেজ (বাকিয়াত আস-সালিহাত আরবী কলেজ) ভারতের তামিলনাড়ুর ভেলোরের একটি উল্লেখযোগ্য ইসলামি কলেজ (মাদ্রাসা)। ১৮৫৭ সালে কলেজটি প্রতিষ্ঠিত হয়। কলেজটির প্রতিষ্ঠাতা করেন শাহ আবদুল ওয়াহাব। তিনি মাদুরাইয়ের মাদুরাই মকবারা মাদ্রাসার দ্বিতীয় হজরত বাহরুল উলূম সাহিবুল করামাত আশ শেখ মীর আমজাদ ইব্রাহিম চিন্নার অন্যতম ছাত্র। দক্ষিণ ভারতে শক্তিশালী ইসলামি প্রতিষ্ঠান গঠনে এই মাদ্রাসা ইমামগণ গুরুত্বপূর্ণ ভূমিকা পালন করেছিলেন। মাওলানা আবদুল হামেদ বাকাভি রচিত আল-কুরআনের বিখ্যাত তামিল অনুবাদটি এই মাদ্রাসার বিশিষ্ট মুফতি এবং আলিমগণ দ্বারা স্বীকৃত হয়েছিল। মাদ্রাসাটি সুন্নি ইসলাম প্রচার করে। শাহ আবদুল ওয়াহাব মাদ্রাসাটি প্রতিষ্ঠা করেছিলেন। তিনি আ'লা হযরত বা আ'লা হাদরাত হিসাবেও পরিচিত। এই মাদ্রাসার স্নাতকগণ বাাকাভি (বাকাউয়ি, বাকুয়াভি, বাকভি, বাকাভি, বাকাবি) নামে পরিচিত। এই মাদ্রাসা বেশ কিছু সুপরিচিত ইসলামিক পণ্ডিত তৈরি করেছিল। উল্লেখযোগ্য প্রাক্তন শিক্ষার্থীদের শিরোনামে উল্লেখযোগ্য আলেম ইমাম গাজালী-এর এহইয়াউ উলুমিদ্দীন বইয়ের অনুবাদক মৌলভী এস আবদুল ওয়াহাব বাাকাভি নাম অনুপস্থিত। তিনি আরবি ফারসি ও অন্যান্য থেকে দেড় শতাধিক বই অনুবাদ করেছিলেন। তিনি তামিলনাড়ুর নাগোরের বাসিন্দা। সাইয়্যিদ আবদুর-রাহমান আল-বুখারী শেখ আবুবকর আহমদ থাইকা আহমদ আবদুল কাদির সাইয়িদ ইব্রাহিম খলিল আল বুখারী থাইকা শুয়েব কলম্বদী মুহাম্মদ মুসুলিয়র ই. কে. আবুবকর মুসলিয়ার সিএম আবদুল্লাহ মৌলভী আনাকারা কয়াকুট্টি মুসলিয়ার আলী বাকাভি অট্টুপুরম 21 Dec, A. Alimudeen | TNN |; 2013। "Few takers for traditional madrasa education | Coimbatore News - Times of India"। The Times of India (ইংরেজি ভাষায়)। সংগ্রহের তারিখ ১২ ফেব্রুয়ারি ২০২০।  "The Pride of Kashmir"। Greater Kashmir (ইংরেজি ভাষায়)। ৩ জুলাই ২০১৬। সংগ্রহের তারিখ ১২ ফেব্রুয়ারি ২০২০।  Pickthall, Marmaduke William; Asad, Muhammad (১৯৩৯)। Islamic Culture (ইংরেজি ভাষায়)। Islamic Culture Board।  See al-Hasani, 'Abd al-Hai, Nuzhat al-Khatir; vol. 8, entry no. 331, pp. 338-39 MAGAZINE AL BAQIYATH 2014 URDU/TAMIL/MALYALAM
কান্ধলভি

কান্ধলভি হলো একটি নিসবত বা উপাধি যা ভারতের কান্ধলা শহরের নাম থেকে উৎপত্তি হয়েছে। হাবিবুর রহমান কান্ধলভি মুহাম্মদ ইদ্রিস কান্ধলভি মুহাম্মদ ইয়াহিয়া কান্ধলভি মুহাম্মদ ইলিয়াস কান্ধলভি মুহাম্মদ জাকারিয়া কান্ধলভি মুহাম্মদ ইউসুফ কান্ধলভি ইনামুল হাসান কান্ধলভী জুবায়েরুল হাসান কান্ধলভি মুহাম্মদ সাদ কান্ধলভী ইফতিখার-উল-হাসান কান্ধলভি এই পাতাটিতে কান্ধলভি পদবি বা বংশনাম থাকা ব্যক্তিদের তালিকা রয়েছে। যদি একজন নির্দিষ্ট ব্যক্তিকে করা একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সংযোগের ব্যক্তিটির প্রদত্ত নাম যোগ করে সংযোগটি পরিবর্তন করতে পারেন।
কান্ধলা

কান্দাহালা ভারতের উত্তর প্রদেশ রাজ্যের শামলী জেলার একটি শহর ও পৌরসভা। কান্ধলা ২৯°১৯′ উত্তর ৭৭°১৬′ পূর্ব﻿ / ﻿২৯.৩২° উত্তর ৭৭.২৭° পূর্ব﻿ / 29.32; 77.27 অবস্থিত। এর গড় উচ্চতা হল ২৪১ মিটার (৭৯০ ফিট)। কান্ধলার পোস্ট কোড জিপও-২৪৭৭৭৫। সুন্ন, কিওয়ানা, আলদী পাঞ্জোখড়া, গুজরপুর, জাসালা, ভরসি, ভবিসা, লিসার, হাজীপুর, ডাঙ্গরোল ও দুগাদদা, গাংগেরু, আইলুমের গদি শ্যাম এই কান্ধলার অবস্থিত কয়েকটি গ্রাম। ২০১১ সালের আদম শুমারির প্রকাশিত প্রতিবেদন অনুসারে কান্ধলা পৌরসভা পরিষদের জনসংখ্যা হল ৪৬৭৯6 জন, যার মধ্যে ২৪,৫৩৫ পুরুষ এবং ২২,২৬১১ জন মহিলা। লক্ষ্মী নারায়ণ মন্দির, জামে মসজিদ, মক্কার মসজিদ (মোলানান) নীলগারো ওয়াল মসজিদ, তালাব ভাল মন্দির কান্ধলার কয়েকটি বিখ্যাত স্থান। এবং এটিই ভারতের একমাত্র শহর যেখানে জামে মসজিদ এবং লক্ষ্মী নারায়ণ মন্দির একে অপরের সাথে এক ভিত্তিতে সংযুক্ত। মুহাম্মদ ইলিয়াস কান্ধলভি - তাবলীগ জামায়াতের প্রতিষ্ঠাতা মুহাম্মদ জাকারিয়া কান্ধলভী - সর্বাধিক বিখ্যাত সুন্নি হানাফী হাদীস পণ্ডিত এবং ফাযায়েলে আমাল লেখক। মুহাম্মদ ইদ্রিস কান্ধলভী - প্রাক্তন শায়খ আল হাদিস ওয়াত-তাফসীর জামিয়া আশরাফিয়া লাহোর মুহাম্মদ ইউসুফ কান্ধলভি - তাবলীগ জামায়াতের ২য় আমীর। ইনামুল হাসান কান্ধলভী - তাবলিগী জামায়াতের তৃতীয় আমির ইফতিখার-উল-হাসান কান্ধলভি - ভারতীয় ইসলামী পণ্ডিত, তিনি ১৯৪৪ সালে কান্ধলার ইদগাহের ভিত্তি স্থাপন করেছিলেন। মাওলানা জুবায়ের উল হাসান - ভারতীয় ইসলামী পণ্ডিত ও আলমী শূরা তাবলীগী জামায়াতের সদস্য মুহাম্মদ সাদ কান্ধলভী তাবলিগী জামায়াত এহসান ড্যানিশ - বিশিষ্ট উর্দু কবি ও পাকিস্তানি পণ্ডিত মাওলানা মোহাম্মদ আলী সিদ্দিকী কান্ধলভী - মহান স্কলার এবং উল্লেখযোগ্য বইয়ের ইসলামিক লেখক। কান্ধলভি তাবলীগ জামাত Falling Rain Genomics, Inc – Kandhla "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।  https://www.amarujala.com/uttar-pradesh/shamli/hazrat-saahab-ne-rakhi-thi-kaandhala-iddgaah-ki-neev
ইফতিখার-উল-হাসান কান্ধলভি

ইফতিখার-উল-আসান ইবনে রউফ-উল-আসান কান্ধলাভি (১০ জানুয়ারী ১৯২২ – ২ জুন ২০১৯) ছিলেন একজন ভারতীয় ইসলামী পণ্ডিত এবং ইসলাম প্রচারক। ১৯৪৪ সালে তিনি কান্ধলার ঈদগাহের ভিত্তিপ্রস্তর স্থাপন করেন। তিনি চল্লিশটিরও অধিক বই লিখেছেন। ইফতিখার-উল-হাসান কান্ধলভি উল্লেখযোগ্য বইগুলির মধ্যে রয়েছে: আখিরত কি ইয়াদ আমাল ই রমজান আশোর ই মুহহাররামুল হারাম আকসার জিক্রিল্লাহ দুয়া কি আহমিয়াত ফজিলত ই কোরআন হক তালা কে দো মাখসোস ইনাম ইলম কাইস হাসিল কিয়া জটা হ্যায় ইসলাম আমি আমানতদারী ইসলাম অর মুসালমানো কে গাইর সাথ ইস্তেফফার কি হকিকাত নামাজ কি আহমিয়াত তাফসীর-ই-মাওওয়াজাতিন তাওউন আজাব-ই-এলাহী উলামায়ে ইসলাম কা মুত্তফিকা ফয়সালা ইফতিখার-উল-হাসান কান্ধলভি ২ জুন ২০১৯ খৃস্টাব্দ (২৭ রমজান ১৪৪০) ৯৭ বছর বয়সে কান্ধলায় মৃত্যু বরন করেন। এই ধর্ম প্রচারকের মৃত্যুর শোকে শহরের সমস্ত মার্কেট বন্ধ ছিল। সংবাদমাধ্যম প্রকাশিত খবরে বলা হয়েছে, শামলী ও পার্শ্ববর্তী জেলা থেকে কয়েক লক্ষ মানুষ এই জানাজায় অংশ নিয়েছেন। মুসলমানদের পাশাপাশি অন্যান্য ধর্মের লোকেরাও এই জানাযায় যোগ দিয়েছিলেন। স্থানীয় পুলিশ প্রধান এবং রাজনীতিবিদরাও এই জানাজায় অংশ নিয়েছিলেন। ট্র্যাফিক পরিচালনার জন্য বিশেষ ব্যবস্থা এবং জানাযার জামায়াতে বিশাল জনসমাগম স্থানীয় প্রশাসন করেছিল। জুবায়েরুল হাসান কান্ধলভি মুহাম্মদ সাদ কান্ধলভী "यूपी: 95 वर्षीय हजरत मौलाना इफ्तेखारूल हसन का इंतकाल, जनाजे में उमड़ा जनसैलाब, देखें तस्वीरें"।  "दिलों में आई दूरियां मिटाने को पहल"। Dainik Jagran (হিন্দি ভাষায়)। সংগ্রহের তারিখ ২৫ ফেব্রুয়ারি ২০২০।  "इस्लामिक धर्म गुरु हजरत मौलाना के निधन से जिले मे शहर शोक की लहर, एसपी शामली पहुंचे कांधला कस्बे, आज होगी अंतिम विदाई"। Amar Ujala।  "हजरत साहब ने रखी थी कांधला ईदगाह की नींव"। Amar Ujala।  "हजरत साहब के पैगाम को आगे बढ़ाएगा परिवार"। Amar Ujala।  "M K Islamic World | Mashaekh-e-Kandhla | Madarasa Islamia Sulaimania Eid Gah Kandhla"। ২১ মে ২০২২ তারিখে মূল থেকে আর্কাইভ করা। সংগ্রহের তারিখ ৬ মে ২০২১।  "यूपी: 95 वर्षीय हजरत मौलाना इफ्तेखारूल हसन का इंतकाल, जनाजे में उमड़ा जनसैलाब, देखें तस्वीरें"। Amar Ujala।  "नही रहे इस्लामिक धर्म गुरू 95 वर्षीय हजरत मौलाना इफ्तेखारूल हसन"। livehindustan.com (হিন্দি ভাষায়)। সংগ্রহের তারিখ ২৫ ফেব্রুয়ারি ২০২০।  "शामली के प्रसिद्ध मुस्लिम धर्मगुरु हजरत मौलाना इफ्तखारुल हसन का निधन"। Special Coverage News (হিন্দি ভাষায়)। ৩ জুন ২০১৯। সংগ্রহের তারিখ ২৫ ফেব্রুয়ারি ২০২০।  ইফতিখার-উল-হাসান কান্ধলভীর জানাজা শোভাযাত্রা विश्वविख्यात इस्लामिक धर्मगुरु के नाम पर आप नेता को ठगा
আল-হাদি স্কুল

আল-হাদি স্কুল মার্কিন যুক্তরাষ্ট্রের টেক্সাসের দক্ষিণ পশ্চিম হিউস্টনে অবস্থিত একটি ইসলামিক প্রাথমিক এবং মাধ্যমিক বিদ্যালয়। বিদ্যালয়টি নাসের বিরিয়া প্রতিষ্ঠিত করেন। বিদ্যালয়টি বৃহত্তর হিউস্টনের ইসলামিক শিক্ষা কেন্দ্রের (আইইসি) প্রাঙ্গনে অবস্থিত, এখানে হিউস্টনের বৃহত্তম মসজিদও রয়েছে। আইইসির চেয়ারপারসন ফাহেম কালজিমির মতে, হিউস্টন এলাকার স্কুলটি শিক্ষার্থীদের টিউশন ফি তে চলে, যার পরিমাণ প্রায় ৫০০০ মার্কিন ডলার। স্কুলটি ওয়েস্টহিমার সড়কের নিকটে অবস্থিত। আলাভি ফাউন্ডেশন নামক একটি দাতব্য ইসলামিক ফাউন্ডেশনের সদর দপ্তর নিউ ইয়র্ক শহরে অবস্থিত। যা ১৯৮৮ সালে বৃহত্তর হিউস্টনের ইসলামিক শিক্ষা কেন্দ্র(আইইসি) ১.১ মিলিয়ন মার্কিন ডলারের বিনিময়ে ক্রয় করে। ১৯৯৫ সালের মার্চ মাসে গ্রেটার হিউস্টনে সারা বছর ব্যাপী চলমান ইসলামিক প্রাথমিক ও মাধ্যমিক বিদ্যালয় প্রতিষ্ঠার লক্ষ্যে একটি "পূর্ণ-সময়ের স্কুল কমিটি" গঠিত হয়। ১৯৯৬ সালের ৯ জানুয়ারী আল-হাদি স্কুলটি উদ্বোধন করা হয়। ১৯৯৭ এবং ২০০৪ সালের মধ্যে আলাভি ফাউন্ডেশন আইসিসি সম্পত্তিতে ২৮৫,০০০ মার্কিন ডলারের উন্নতি করেছে। ২০০১ সালে সাউদার্ন অ্যাসোসিয়েশন অফ কলেজ এবং স্কুল এই শিক্ষাপ্রতিষ্ঠানকে স্বীকৃতি দেয়। উচ্চ বিদ্যালয়ের সিনিয়রদের প্রথম শ্রেণি ২০০৩ সালে স্নাতক হয়। ২০০৯ সালে মার্কিন যুক্তরাষ্ট্রের ফেডারাল সরকার স্কুলটিকে ইরান সরকারের একটি পদক্ষেপ বলে অভিযোগ করে এবং আলাভি ফাউন্ডেশন থেকে ৫০০ মার্কিন মিলিয়ন ডলারের বেশি সম্পদ বাজেয়াপ্ত করার চেষ্টা করে। সম্পদগুলির মধ্যে আল-হাদি স্কুলসহ আইইসি সম্পদগুলো অন্তর্ভুক্ত ছিল। ফেডারেল মামলাতে আইসিসির সম্পত্তিটির একটি সংক্ষিপ্ত উল্লেখ ছিল। ফেডারেল সরকার আইইসি মসজিদে কর্মচারী ও উপাসকদের অন্যায়ের কোনও অভিযোগ দায়ের করেনি। হিউস্টন অঞ্চলের শিয়া মুসলিমরা ফেডারেল সরকারের এই পদক্ষেপের সমালোচনা করেছিলেন। ফেডারেল মামলা হবার পরেও ইসলামিক স্কুলের কার্যক্রম অব্যাহত থাকে। ২০১০ সালের হিসাবে প্রায় ৩০০ জন শিক্ষার্থী স্কুলে ভর্তি হয়। বেশিরভাগ শিক্ষার্থী দ্বিভাষিক, বেশ কয়েকটি ভাষার শিক্ষার্থীরা এই স্কুলে রয়েছে। ২০০৭ সালে বিদ্যালয়ে ৩১০ জন ছাত্র ছিল। বেশিরভাগ শিক্ষার্থী শিয়া মতবাদের অনুসারী ছিলেন। শিক্ষার্থীদের প্রায় ২৫% সুন্নি এবং স্কুলে বাচ্চাদের পাঠানোর দুটি পরিবার মুসলিম ছিল না। হিউস্টনে ইসলাম নাসির বিরিয়া http://www.alhadi.com/ https://www.alhadi.com/explore/administration-faculty.html https://nces.ed.gov/surveys/pss/privateschoolsearch/school_detail.asp?Search=1&State=48&Religion=17&NumOfStudentsRange=more&IncGrade=-1&LoGrade=-1&HiGrade=-1&ID=A0109322 "School Profile ওয়েব্যাক মেশিনে আর্কাইভকৃত ২০১০-০৮-২৩ তারিখে." "US Govt move to seize 4 mosques, tower linked to Iran." Watkins, Andrea and Alexander Supgul. Mendoza, Moises, Mary Flood and Lindsay Wise. "Our History ওয়েব্যাক মেশিনে আর্কাইভকৃত ২০১০-০৮-২৩ তারিখে." Karkabi, Barbara. আল-হাদি স্কুলের প্রাতিষ্ঠানিক ওয়েবসাইট
ভারতীয় মহিলা ক্রীড়াবিদদের তালিকা

ভারতের মাউন্ট এভারেস্ট রেকর্ডগুলির তালিকা ভারতে খেলাধুলা
অকল্যান্ড পার্ক একাডেমি অফ এক্সেলেন্স

অকল্যান্ড পার্ক একাডেমি অফ এক্সিলেন্স (সংক্ষেপে: আপ্যাক্স) দক্ষিণ আফ্রিকার জোহানেসবার্গের অকল্যান্ড পার্কে অবস্থিত একটি ইসলামিক শিক্ষাপ্রতিষ্ঠান। প্রতিষ্ঠানটি ২০১১ সালের শিক্ষাবর্ষের শুরুতে প্রতিষ্ঠিত হয়। বিদ্যালয়ের ধর্মনিরপেক্ষ পাঠ্যক্রমটি দক্ষিণ আফ্রিকার প্রজাতন্ত্রের শিক্ষা মন্ত্রালয় দ্বারা নির্ধারিত জাতীয় পাঠ্যক্রমের ভিত্তিতে তৈরি। প্রতিষ্ঠানটি শিক্ষার্থীদের জন্য একটি ইসলামিক পাঠ্যক্রমও অনুসরণ করে। ২০১৭ সালের হিসাবে অকল্যান্ড পার্ক একাডেমি অফ এক্সিলেন্সে ১ থেকে ১২ গ্রেড পর্যন্ত পাঠদান কার্যক্রম ছিল। এগুলি ফাউন্ডেশন, উচ্চমাধ্যমিক এবং এফইটি (আরও শিক্ষা এবং প্রশিক্ষণ) পর্যায় হিসাবে পরিচিত। ২০১১ সালে ১ থেকে ৬ গ্রেড দিয়ে প্রতিষ্ঠানটি পাঠদান শুরু হয়। প্রতিষ্ঠানটি প্রতিটি শিক্ষাবর্ষে ২০১৭ সাল অবধি একটি অতিরিক্ত গ্রেড যুক্ত করেছে। বর্তমানে এসব পর্যায় রয়েছেঃ জুনিয়র প্রাথমিক সিনিয়র প্রাইমারী (৪ থেকে ৭ গ্রেড পর্যন্ত) আপ্যাক্স মাধ্যমিক (৮ থেকে ১১ গ্রেড পর্যন্ত) ইসলামিয়াত (১ থেকে ১২ গ্রেড পর্যন্ত) "Archived copy"। ২০১১-০৯-০৪ তারিখে মূল থেকে আর্কাইভ করা। সংগ্রহের তারিখ ২০১১-০১-১১।  "Islamiaat"। Auckland Park Academy of Excellence (ইংরেজি ভাষায়)। সংগ্রহের তারিখ ২০২১-০৫-০৬।  "Junior Primary"। Auckland Park Academy of Excellence (ইংরেজি ভাষায়)। সংগ্রহের তারিখ ২০২১-০৫-০৬।  "Senior Primary"। Auckland Park Academy of Excellence (ইংরেজি ভাষায়)। সংগ্রহের তারিখ ২০২১-০৫-০৬।  "APAX Secondary"। Auckland Park Academy of Excellence (ইংরেজি ভাষায়)। সংগ্রহের তারিখ ২০২১-০৫-০৬।  গাউটং শিক্ষা মন্ত্রালয় অকল্যান্ড পার্ক একাডেমি অফ এক্সিলেন্সের প্রাতিষ্ঠানিক ওয়েবসাইট